Publication: Magyar Közlöny
Issue: MK-2000-76 (Year: 2000, Number: 76)
Era: 1990-2004
Section: törvény végrehajtására kiadott 30/1997. (IV. 30.) FM rendelet (a továbbiakban: R.) 37., 38. és 39. §-aiban foglaltaknak megfelelően a vadászvizsga tartalmi feltételeiről és a
Paragraph Index: 329

a) Elméleti rész: — Ragadozó madárfajok ismerete A vizsgázónak 13 db kitömött (vagy bőrbe tömött) különböző fajú madárból tizet kell felismernie. A vizsgán azonos időben kell a jelölt rendelkezésére bocsátani a kitömött példányokat. Megtekintésüket követően a vizsgázó ismerteti és jellemzi a felismert fajokat. A rendelkezésre álló idő 5 perc. Preparátumok hiányában dia vagy fénykép is felhasználható a vizsgán. A vizsga nem folytatható, ha a jelölt az előírt időn belül nem tudta felismerni és jellemezni a fajokat. — Írásbeli (teszt) vizsga A vizsgázónak 40 tesztkérdésből harmincötöt kell a rendelkezésre álló 30 perc alatt helyesen megoldani. Eredménytelen írásbeli vizsga után a jelölt nem bocsátható szóbeli vizsgára. — Szóbeli vizsga A jelölt 16 tételből húz egy tételt, a tételen szereplő kérdések megválaszolására szolgáló felkészülési idő 10 perc. A solymász kiegészítő vizsga elméleti részének eredménytelensége esetén a jelölt gyakorlati vizsgára nem bocsátható. Az elméleti rész új időpontban e tájékoztató által meghatározottak szerint megismételhető.

Source: https://magyarkozlony.hu/hivatalos-lapok/f6b3e0692e72240a5611df7a96e8e4a2624aeddb/dokumentumok/e8018d8f267c273beb7981b2cf88af0511256903/letoltes